Source: http://www.szcoportal.sk/33/priklady-ku-komentaru-78a-kontrolny-vykaz-uniqueidmRRWSbk196FPkyDafLfWAE1d2WUUfDAbU4h0spOYal8scUFHHJfTMQ/
Timestamp: 2018-04-24 12:58:08+00:00
Document Index: 10381687

Matched Legal Cases: ['§ 78', '§ 78', '§ 78', '§ 71', '§ 69', '§ 74']

Príklady ku komentáru § 78a Kontrolný výkaz | SZČO online
Príklady ku komentáru § 78a Kontrolný výkaz
18.3.1 Príklady ku komentáru § 78a Kontrolný výkaz
a) údaje z každej faktúry, ktorú bol platiteľ povinný vyhotoviť podľa § 71 až 75 o dodaní tovarov a služieb, pri ktorých je osobou povinnou platiť daň v tuzemsku a ktoré nie sú oslobodené od dane, okrem zjednodušenej faktúry, alebo z ktorých je povinný platiť daň v tuzemsku príjemca plnenia podľa § 69 ods. 12 písm. f) až j), okrem zjednodušenej faktúry,
(6) Ak platiteľ dane má o dodaní tovarov a služieb zjednodušené faktúry podľa § 74 ods. 3 písm. a) až c), uvádza na účely odseku 2 písm. b) bodu 2 v kontrolnom výkaze celkovú sumu základov dane, celkovú sumu dane a celkovú sumu odpočítanej dane zo všetkých prijatých zjednodušených faktúr, z ktorých si za dané zdaňovacie obdobie uplatňuje odpočítanie dane. Ak za dané zdaňovacie obdobie je celková suma odpočítanej dane zo zjednodušených faktúr 3 000 eur a viac, je platiteľ povinný uviesť osobitne celkovú sumu základov dane, celkovú sumu dane a celkovú sumu odpočítanej dane v členení podľa jednotlivých dodávateľov tovarov a služieb s uvedením ich identifikačného čísla pre daň.
(12) Platiteľ uvedie údaje podľa odsekov 2 až 8 v kontrolnom výkaze v členení, ktorého vzor ustanoví všeobecne záväzný právny predpis, ktorý vydá Ministerstvo financií Slovenskej republiky. Kontrolný výkaz sa podáva vo formáte Extensible Markup Language (XML), ktorého opis dátového rozhrania je zverejnený na webovom sídle Finančného riaditeľstva Slovenskej republiky.
Platiteľ je povinný podať kontrolný výkaz elektronickými prostriedkami za každé zdaňovacie obdobie, za ktoré je povinný podať daňové priznanie, do 25 dní po skončení zdaňovacieho obdobia. Pričom nie je ho povinný podať za zdaňovacie obdobie, za ktoré podáva daňové priznanie, v ktorom nie je povinný uviesť žiadne údaje o plneniach, alebo je povinný uviesť len údaje o dodaní tovaru oslobodeného od dane pri dodaní tovaru z tuzemska do iného členského štátu, alebo oslobodenie pri vývoze tovaru a služieb alebo údaje o dodaní tovaru pri trojstrannom obchode a súčasne v ktorom neuvádza údaje o odpočítaní dane alebo uvádza len odpočítanie dane ním uplatnená pri dovoze tovaru alebo zaplatená colnému orgánu v tuzemsku pri dovoze tovaru.
Kontrolný výkaz musí obsahovať údaje o daňovej povinnosti a odpočítaní dane za príslušné zdaňovacie obdobie v nasledujúcom členení údaje z každej faktúry, ktorú bol platiteľ povinný vyhotoviť o dodaní tovarov a služieb, pri ktorých je osobou povinnou platiť daň v tuzemsku a ktoré nie sú oslobodené od dane, okrem zjednodušenej faktúry, alebo z ktorých je povinný platiť daň v tuzemsku príjemca plnenia okrem zjednodušenej faktúry, údaje z každej prijatej faktúry o dodaní tovarov a služieb, pri ktorých je osobou povinnou platiť daň príjemca plnenia a ktoré nie sú oslobodené od dane, ktoré sú alebo majú byť dodané iným platiteľom povinným platiť daň a pri ktorých príjemca plnenia uplatňuje odpočítanie dane v príslušnom zdaňovacom období, údaje z každej faktúry, údaje o dodaní tovarov a služieb iných ako už uvedených, z ktorých je platiteľ povinný platiť daň v tuzemsku. Pričom za faktúru sa považuje aj každý doklad alebo oznámenie, ktoré mení pôvodnú faktúru a osobitne a jednoznačne sa na ňu vzťahuje.
Ak platiteľ nie je povinný mať faktúru na uplatnenie práva na odpočítanie dane, uvedie údaje do kontrolného výkazu z iného dokladu o dodaní tovaru alebo služby.
Z uvedených faktúr alebo uvedeného dokladu sa v kontrolnom výkaze uvádzajú údaje ako identifikačné číslo pre daň odberateľa alebo dodávateľa, pod ktorým tovar alebo služba bola alebo má byť dodaná, ďalej poradové číslo faktúry alebo číselnú identifikáciu dokladu, ak tento doklad číselnú identifikáciu obsahuje, dátum dodania tovaru alebo služby alebo dátum prijatia platby, ak prijatím platby vznikla daňová povinnosť, základ dane a suma dane vyjadrené v eurách, taktiež sadzba dane, výška odpočítanej dane, druh a množstvo tovaru, ak je faktúra vyhotovená o dodaní tovaru, z ktorého je povinný platiť daň príjemca plnenia.
Ak je faktúra vyhotovená o dodaní tovaru, z ktorého je povinný platiť daň príjemca plnenia, uvádzajú sa v kontrolnom výkaze aj prvé štyri číslice číselného kódu podľa Prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Mimoriadne vydanie Ú.v. EÚ, kap. 2/zv. 2; Ú.v. ES L 256, 7. 9. 1987) v platnom znení a množstvo tovaru.
Ak platiteľ dane má o dodaní tovarov a služieb zjednodušené faktúry, uvádza v kontrolnom výkaze ( na účely údajov z každej prijatej faktúry o dodaní tovarov a služieb, ktoré sú alebo majú byť dodané iným platiteľom povinným platiť daň a pri ktorých príjemca plnenia uplatňuje odpočítanie dane v príslušnom zdaňovacom období) celkovú sumu základov dane, celkovú sumu dane a celkovú sumu odpočítanej dane zo všetkých prijatých zjednodušených faktúr, z ktorých si za dané zdaňovacie obdobie uplatňuje odpočítanie dane. Ak za dané zdaňovacie obdobie je celková suma odpočítanej dane zo zjednodušených faktúr 3 000 eur a viac, je platiteľ povinný uviesť osobitne celkovú sumu základov dane, celkovú sumu dane a celkovú sumu odpočítanej dane v členení podľa jednotlivých dodávateľov tovarov a služieb s uvedením ich identifikačného čísla pre daň.
Z faktúry sa v kontrolnom výkaze uvádza identifikačné číslo pre daň odberateľa alebo dodávateľa, pod ktorým tovar alebo služba bola alebo má byť dodaná, ako aj poradové číslo faktúry alebo číselnú identifikáciu dokladu, ak tento doklad číselnú identifikáciu obsahuje, ďalej poradové číslo pôvodnej faktúry, ako aj základ dane a suma dane vyjadrené v eurách, sadzba dane, výška odpočítanej dane, druh a množstvo tovaru, ak je faktúra vyhotovená o dodaní tovaru, z ktorého je povinný platiť daň príjemca plnenia a prvé štyri číslice číselného kódu podľa Prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Mimoriadne vydanie Ú.v. EÚ, kap. 2/zv. 2; Ú.v. ES L 256, 7. 9. 1987) v platnom znení a množstvo tovaru, ak sa menia. Ak platiteľ nemá faktúru a opraví odpočítanú daň, v kontrolnom výkaze uvádza spomenuté údaje okrem poradového čísla faktúry alebo číselnej identifikácie dokladu.
O dodaní tovarov a služieb, z ktorých je platiteľ povinný platiť daň v tuzemsku iných ako takých ktoré nie sú oslobodené od dane, okrem zjednodušenej faktúry, alebo z ktorých je povinný platiť daň v tuzemsku, okrem zjednodušenej faktúry, sa v kontrolnom výkaze uvádzajú údaje ako celková suma obratov podľa…